wickkiey/tamil-wikipedia-chunked huggingface dataset:
# அவனியாபுரம், மதுரை

## சங்க இலக்கியத்தில்

சங்க இலக்கிய நூலான திருமுருகாற்றுப்படையில், "மாடமலி மறுகின் கூடற் குடவயின்" என்ற பாடல் வரியில், "மாடங்களோடு கூடின மாளிகைகள் நிறைந்த மற்றைத் தெருக்களையும் உடைய மதுரை நகரத்திற்கு மேற்கில் உள்ள திருப்பரங்குன்றம்" என்ற வரியின் பொருள் திருப்பரங்குன்றத்தின் இருப்பிடம் குறித்து நக்கீரன் பாடல் உணர்த்துகிறது. அந்த காலத்தில் மதுரை என்பது திருப்பரங்குன்றத்தின் மேற்கில் இருந்தது என புலப்படுகிறது. ஆய்வாளர்கள் கருதுகோளின் படி, பழைய மதுரை என்பது அவனியாள்புரம் எனப்பட்ட அவனியாபுரமாக இருந்திருக்க வேண்டும்.
# அவனியாபுரம், மதுரை

## ராணி மங்கம்மாள் சிலை, கல்வெட்டு

அவனியாபுரத்தின் கிழக்கே உள்ள வல்லானந்தபுரம் என்ற ஊரில் கி.பி. 1693ஆம் ஆண்டைச் சேர்ந்த கல்வெட்டு ஒன்று கண்டெடுக்கப்பட்டுள்ளது. இங்கு ஆனந்த அனுமார் கோவில் உள்ளது. இக்கோவில் அருகே சிதைந்த நிலையில் கோவிலின் அதிட்டான பகுதியில் உள்ள கல்வெட்டுகளில் 'வல்லப சதுர்வேதி மங்கலம்' என்ற பிராமண ஊர்ப் பெயரும், 'வல்லப விண்ணகரம்' என்ற பெருமாள் கோவில் பெயரும் இடம்பெற்றுள்ளன. இங்கு துர்க்கைக்கான கோயிலும், அதற்கான நிலக்கொடைகள் குறித்தும், பிரவுவரி திணைக் களத்து முக வெட்டி அதிகாரியின் பெயரும் இடம்பெற்றுள்ளது. இந்தக் கல்வெட்டை 'தேவன் பணையன்' என்ற அண்டை நாட்டு தச்சன் செதிக்கியுள்ளதாகவும் இக்கல்வெட்டு கூறுகிறது. இக்கோவில் முன் உள்ள கல்வெட்டுத் தூணில் சங்கு, சக்கரம், நாமம் செதுக்கபட்டுள்ளன. இக்கோவிலைக் கட்டியது ராணி மங்கம்மாள் என்பதும் தெரியவருகிறது. இக்கோவிலின் பெயர் அனுமார் ஆழ்வார் என, கல்வெட்டு மூலம் அறியமுடிகிறது. இக்கோவில் அருகில் அவரால் கட்டப்பட்ட அலங்கார பிள்ளையார் கோவில் தற்போது இல்லை. ராணி மங்கம்மாள் தனது முத்தியப்ப நாயக்கருக்கு, புண்ணியமாக கோவிலைக் கட்டியுள்ளார் என்பது கல்வெட்டு மூலம் தெரியவருகிறது. அனுமார் கோவில் எதிரே உள்ள கருடதம்பத்தின் அடிப்பகுதியில், பெண்ணரசி ஒருவரின் உருவம் வணங்கியநிலையில் உள்ளது. இந்த பெண்ணரசியின் தலையில் கிரீடம், இடையில் வாள் மற்றும் பாதம் வரை ஆடை என வடிவமைக்கபட்டுள்ளது. இந்த உருவச்சிலை ராணி மங்கம்மாள் சிலை என ஆய்வாளர்கள் கருதுகின்றனர்.
# அவனியாபுரம், மதுரை

## அருள்மிகு கல்யாண சுந்தரேஸ்வரர் திருக்கோயில்

இக்கோவிலில் கல்யாண சுந்தரேஸ்வரர் (செவ்வந்தீஸ்வரர்) மூலவராகவும், பாலாம்பிகை தாயாராகவும் அருள் பாலிக்கின்றனர். இத்தல விருட்சம் வில்வம் ஆகும். மலையத்துவச பாண்டியனின் மகளாக அவதரித்த மீனாட்சி, தனது குழந்தைப் பருவத்தில் பிள்ளையார் பாளையம் என்று அழைக்கப்பட்ட இன்றைய அவனியாபுரத்தில் தோழியருடன் விளையாடி மகிழ்ந்தாள். தனது பருவ வயதில், சுந்தரேஸ்வரரை மணம் முடித்துச் செல்லும் போது, தோழியர்கள் கேட்டுக் கொண்டதின் பேரில், மணக்கோலத்தில் கணவர் கல்யாண சுந்தரருடன் இத்தலத்தில், (அவனியாபுரம் கல்யாண சுந்தரேஸ்வரர் திருக்கோயில் மதுரை ) காட்சியளித்ததாக வரலாற்றுச் செய்திகள் கூறுகின்றன. இதுவே இத்தல வரலாறு ஆகும்.
# அவனியாபுரம், மதுரை

## பிற கோயில்கள்

- ஸ்ரீமத் பத்ராவதி சமேத பாவனாரிஷி திருக்கோவில்
- ஸ்ரீ மந்தையம்மன் கோவில்
- அய்யனார் கோவில்
- ஆண்டாள் மாரியம்மன் கோவில்
- ஸ்ரீ அழகு நாச்சியம்மன் கோவில்
- ஸ்ரீ குருநாதன் கோவில்
- சிவன் கோவில்
- ஆஞ்சநேயர் கோவில்
- மாரியம்மன் கோவில்
- அனுமார் கோவில்
# அவனியாபுரம், மதுரை

## ஜல்லிக்கட்டு விழா

தமிழகத்தின் பல்வேறு பகுதிகளில் தை மாதம் முழுவதும் நடத்தப்படும் ஏறுதழுவுதல் எனும் ஜல்லிக்கட்டு விழா அவனியாபுரத்தில் தை முதல் நாளில் நடைபெறுகிறது.
# பி. மல்லாபுரம்

**பி. மல்லாபுரம்** (ஆங்கிலம்:B. Mallapuram), இந்தியாவின் தமிழ்நாடு மாநிலத்தில் அமைந்துள்ள தருமபுரி மாவட்டம், பாப்பிரெட்டிப்பட்டி வட்டத்தில் இருக்கும் ஒரு பேரூராட்சி ஆகும்.
# பி. மல்லாபுரம்

## அமைவிடம்

இப்பேரூராட்சி தருமபுரி - பாப்பிரெட்டிப்பட்டி இணைக்கும் மாவட்ட சாலையில் அமைந்துள்ளது.
இப்பேரூராட்சிக்கு கிழக்கில் பாப்பிரெட்டிப்பட்டி 32 கி.மீ.; மேற்கில் தருமபுரி 36 கி.மீ.; வடக்கில் கடத்தூர் 12 கி.மீ. தொலைவிலும் உள்ளது.
# பி. மல்லாபுரம்

## பேரூராட்சியின் அமைப்பு

8.75 ச.கி.மீ. பரப்பும், 15 பேரூராட்சி மன்ற உறுப்பினர்களையும், 31 தெருக்களையும் கொண்ட இப்பேரூராட்சி பாப்பிரெட்டிப்பட்டி (சட்டமன்றத் தொகுதி)க்கும், தர்மபுரி மக்களவைத் தொகுதிக்கும் உட்பட்டது.
# பி. மல்லாபுரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,213 வீடுகளும், 12,705 மக்கள்தொகையும் கொண்டது. இதில் பெண்களின் எண்ணிக்கை 6,312 என்றும், ஆண்களின் எண்ணிக்கை 6,393 என்றும் உள்ளது. ஊரில் கல்வியறிவு பெற்றவர்கள் விகிதம் 77.40 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பாலகிருஷ்ணம்பட்டி

**பாலகிருஷ்ணம்பட்டி** (ஆங்கிலம்:Balakrishnampatti), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு பேரூராட்சி ஆகும்.
# பாலகிருஷ்ணம்பட்டி

## அமைவிடம்

பாலகிருஷ்ணம்பட்டி பேரூராட்சி, திருச்சிக்கு வடமேற்கே 69 கி.மீ. தொலைவில் உள்ளது.
# பாலகிருஷ்ணம்பட்டி

## பேரூராட்சியின் அமைப்பு

12.35 ச.கி.மீ. பரப்பும், 15 வார்டுகளும், 30 தெருக்களும் கொண்ட இப்பேரூராட்சி துறையூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# பாலகிருஷ்ணம்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,481 வீடுகளும், 8,635 மக்கள்தொகையும் கொண்டது.
# பாலகிருஷ்ணபுரம்

**பாலகிருஷ்ணபுரம்** (ஆங்கிலம்:Balakrishnapuram), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு பேரூராட்சி ஆகும்.
# பாலகிருஷ்ணபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 19,661 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலகிருஷ்ணபுரம் மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 81%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. பாலகிருஷ்ணபுரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
# பாலபள்ளம்

**பாலபள்ளம்** (ஆங்கிலம்:Balapallam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு பேரூராட்சி ஆகும்.
# பாலபள்ளம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 16,638 மக்கள் இங்கு வசிக்கின்றார்கள். இவர்களில் 49% ஆண்கள், 51% பெண்கள் ஆவார்கள். பாலபள்ளம் மக்களின் சராசரி கல்வியறிவு 77% ஆகும், இதில் ஆண்களின் கல்வியறிவு 78%, பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. பாலபள்ளம் மக்கள் தொகையில் 11% ஆறு வயதுக்குட்பட்டோர் ஆவார்கள்.
# பாலசமுத்திரம், திண்டுக்கல் மாவட்டம்

**பாலசமுத்திரம்** (ஆங்கிலம்:**Balasamudram**), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு பேரூராட்சி ஆகும்.  
2011-ஆம் ஆண்டு மக்கள்தொகை கணக்கெடுப்பின் படி, 14.179 மக்கள்தொகை கொண்ட இப்பேரூராட்சி, 31 ச.கி.மீ. பரப்பும், 15 வார்டுகளும், 76 தெருக்களும் கொண்டது. இது பழனி நகரத்திற்கு தெற்கே 5 கி.மீ. தொலைவில் உள்ளது. இது பழனி சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டது.
# பாலசமுத்திரம், திண்டுக்கல் மாவட்டம்

## அமைவிடம்

பாலசமுத்திரம் பேரூராட்சி, பழநியிலிருந்து 5 கி.மீ. தொலைவில் உள்ளது. இதன் கிழக்கே திண்டுக்கல் 61 கி.மீ.; மேற்கே உடுமலைப்பேட்டை 35 கி.மீ.; வடக்கே தாராபுரம் 40 கி.மீ. தொலைவில் உள்ளது.
# பாலசமுத்திரம், திண்டுக்கல் மாவட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,802 வீடுகளும், 14,179 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 66.5% மற்றும் பாலின விகிதம் 1,000 ஆண்களுக்கு, 995 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 985 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,840
மற்றும் 311 ஆகவுள்ளனர்.
# பருகூர்

**பருகூர்** (*Bargur*), இந்தியாவின் தமிழ்நாடு மாநிலத்தில் அமைந்துள்ள கிருஷ்ணகிரி மாவட்டத்தில் உள்ள பருகூர் வட்டம் மற்றும் பருகூர் ஊராட்சி ஒன்றியம் ஆகியவற்றின் நிர்வாகத் தலைமையிடமும், ஒரு பேரூராட்சியும் ஆகும். பருகூா் பேரூராட்சி விவசாயம், துணி வியாபாரம், மாங்கனி, தேங்காய், கிரானைட்டு கற்கள் கொண்ட நகரமாகும். பருகூர் நகரம் முந்தைய சேலம் மாவட்டத்தில் ஒரு பகுதியாக இருந்தது.
# பருகூர்

## அமைவிடம்

பெங்களூரு – சென்னை தேசிய நெடுஞ்சாலையில் பர்கூர் உள்ளது. பர்கூரிலிருந்து 16 கி.மீ. தொலைவில் கிருஷ்ணகிரி உள்ளது. இதனருகே அமைந்த தொடருந்து நிலையம் 31 கி.மீ. தொலைவில் உள்ள ஜோலார்பேட்டையில் அமைந்துள்ளது.  
இதன் கிழக்கில் திருப்பத்தூர் 26 கி.மீ.; மேற்கில் கிருஷ்ணகிரி 16 கி.மீ.; வடக்கில் ஆந்திரப் பிரதேசம் மாநிலத்தின் குப்பம் 24 கி.மீ.; தெற்கில் தர்மபுரி 65 கி.மீ. தொலைவில் உள்ளது.
# பருகூர்

## பேரூராட்சியின் அமைப்பு

22.5 ச.கி.மீ. பரப்பும், 15 பேரூராட்சி மன்ற உறுப்பினர்களையும், 32 தெருக்களையும் கொண்ட இப்பேரூராட்சி பர்கூர் (சட்டமன்றத் தொகுதி)க்கும், கிருஷ்ணகிரி மக்களவைத் தொகுதிக்கும் உட்பட்டது.
# பருகூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,760 வீடுகளும், 16,366 மக்கள்தொகையும் கொண்டது.
# வத்தலக்குண்டு

**வத்தலகுண்டு** (*Vatthalagundu*) இந்தியாவின், தமிழ்நாடு மாநிலத்தில், அமைந்துள்ள திண்டுக்கல் மாவட்டம், நிலக்கோட்டை வட்டத்தில் இருக்கும் ஒரு சிறப்புநிலை பேரூராட்சி ஆகும்.  
இது தேனி - திண்டுக்கல் செல்லும் வழியில், தேனியிலிருந்து 40 கி.மீ. தொலைவிலும், திண்டுக்கல்லிருந்து 35 கி.மீ. தொலைவிலும் உள்ளது மதுரையிலிருந்து 54 கி.மீ. தொலைவிலும் உள்ளது. இந்தப் பேரூராட்சி கொடைக்கானல் மலையடிவாரத்தில் உள்ளது.  
2011-ஆம் ஆண்டு மக்கள்தொகை கணக்கெடுப்பின்படி, 22,928 மக்கள்தொகை கொண்ட இப்பேரூராட்சி, 12.94 ச.கி.மீ. பரப்பும், 18 வார்டுகளும், 169 தெருக்களும் கொண்டது. இப்பேரூராட்சியானது நிலக்கோட்டை (சட்டமன்றத் தொகுதி)க்கும், திண்டுக்கல் மக்களவைத் தொகுதிக்கும் உட்பட்டது.  
இங்கு வசிக்கும் பலர் பெரும்பாலும் வேளாண்மை சார்ந்த வர்த்தகம் செய்பவர்கள். வாழையிலை, வெற்றிலை, தேங்காய் தூள் ஏற்றுமதி, காரட், முட்டைக்கோஸ், ப்ளம்ஸ், தரகு வர்த்தகம், பருத்தி நெய்தல் முதலான வியாபாரம் செய்பவர்கள் அதிகம்.
# வத்தலக்குண்டு

## பெயர்க் காரணம்

வத்தலக்குண்டு என்பது மருவுப்பெயர். இது குன்றுப்பகுதி மற்றும் இங்கு வெற்றிலை அதிகம் விளைவதால் இந்த ஊரை "வெற்றிலைக்குன்று" என அழைத்து வந்தனர். கால போக்கில் அது மருவி வெத்தலைக்குண்டு எனவும் பிறகு வத்தலக்குண்டு எனவும் பெயர் பெற்றதாக அறியப்படுகிறது.
# வத்தலக்குண்டு

## மக்கள் வகைப்பாடு

2011-ஆண்டு மக்கட்தொகை கணக்கெடுப்பின் படி, வத்தலகுண்டு பேரூரட்சியின் மொத்த மக்கள்தொகை 22,928 ஆகும். இதில் இந்துக்கள் 81.80%, கிறித்தவர்கள் 5.35%, இசுலாமியர்கள் 12.68%, மற்றவர்கள் 0.17% ஆகவுள்ளனர்.
# வத்தலக்குண்டு

## மண்ணின் மக்கள்

- விடுதலைப் போராட்டத் தியாகி சுப்பிரமணிய சிவா பெயரை, இங்குள்ள பேருந்து நிலையத்திற்கு வைத்து அரசு மரியாதை செய்திருக்கிறது.
- தமிழில் வெளிவந்த இரண்டாவது புதினமான கமலாம்பாள் சரித்திரம் என்ற நாவலை எழுதிய பி. ஆர். ராஜமய்யர் என்பவர் இங்குள்ள இரட்டைத் தெரு அக்ராஹரத்தில் உள்ள ஒரு வீட்டில் பிறந்து, மற்றொரு வீட்டில் வாழ்ந்து வந்தார்.
- மணிக்கொடி இதழின் ஆசிரியரும் சிறுகதை எழுத்தாளருமான பி. எசு. இராமையா.
- எழுத்து இதழின் ஆசிரியரும் எழுத்தாளருமான சி. சு. செல்லப்பாவின் அம்மா பிறந்த ஊராகும். இங்குதான் இவர் வளர்ந்தார்.
- திமுக முன்னாள் அமைச்சர் ஐ. பெரியசாமி
- டாக்டர் வே விஜயன் தமிழ் மொழி தியாகி
- தற்போதைய காங்கிரஸ் கட்சியின் மாநிலத் தலைவர் ஞானதேசிகன் இந்த ஊரில்தான் பிறந்தார். இவர் பலமுறை நாடாளுமன்ற உறுப்பினராக இருந்துள்ளார். இவர் சென்னை உயர்நீதிமன்ற மூத்த வழக்கறிஞர் ஆவார்.
# வத்தலக்குண்டு

## கோயில்கள்

- வத்தலக்குண்டு சென்றாயப் பெருமாள் கோயில்
- மாரியம்மன் கோயில்
- விசாலாட்சி அம்மன் கோவில்
- பெருமாள் கோவில்
- ஆஞ்சநேயர் கோவில்
- ஸ்ரீ மகா சக்தி கருமாரி அம்மன் திருக்கோவில்
# வத்தலக்குண்டு

## திருமண மண்டபங்கள்

- துரை புஷ்பம் மஹால்
- டி. எஸ். எல். மஹால்
- வி. ஆர். மஹால்
- வேலு மஹால்
- ஜி. கே. மஹால்
# பேளூர் (சேலம்)

**பேளூர்** (ஆங்கிலம்:Belur), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் வாழப்பாடி வட்டத்தில் இருக்கும் ஒரு பேரூராட்சி ஆகும்.
# பேளூர் (சேலம்)

## அமைவிடம்

பேளூர் பேரூராட்சிக்கு மேற்கில் சேலம் 33 கி.மீ..; கிழக்கில் ஆத்தூர் 28 கி.மீ..; தெற்கில் வாழப்பாடி 8 கி.மீ..; வடக்கில் திருவண்ணாமலை 106 கி.மீ..; தொலைவிலும் அமைந்துள்ளது. பேளூர் அருகில் அமைந்த வாழப்பாடி கேட்டில் தொடருந்து நிலையம் 7 கி.மீ.. தொலைவில் உள்ளது.
# பேளூர் (சேலம்)

## பேரூராட்சியின் அமைப்பு

6.38 ச.கி.மீ.. பரப்பும், 15 பேரூராட்சி மன்ற உறுப்பினர்களையும், 51 தெருக்களையும் கொண்ட இப்பேரூராட்சி ஏற்காடு (சட்டமன்றத் தொகுதி)க்கும், கள்ளக்குறிச்சி மக்களவைத் தொகுதிக்கும் உட்பட்டது.
# பேளூர் (சேலம்)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,290 வீடுகளும், 8,736 மக்கள்தொகையும் கொண்டது.
# பேளூர் (சேலம்)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 324&nbsp;மீட்டர் (1062&nbsp;அடி) உயரத்தில் இருக்கின்றது.
# பவானிசாகர்

**பவானிசாகர்** (ஆங்கிலம்:**Bhavanisagar**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில், சத்தியமங்கலம் வட்டத்தில் இருக்கும் ஒரு பேரூராட்சி ஆகும். மேலும் இது பவானிசாகர் ஊராட்சி ஒன்றியத்தின் நிர்வாகத் தலைமையிடம் ஆகும். இங்கு **தமிழ்நாடு அரசு அலுவலர் பயிற்சி நிலையம்** உள்ளது. பவானி ஆற்றின் குறுக்கே கட்டப்பட்டுள்ள பவானிசாகர் அணையின் காரணமாக இவ்வூர் இப்பெயர் பெற்றது.
# பவானிசாகர்

## அமைவிடம்

பவானிசாகர் பேரூராட்சி, ஈரோட்டிலிருந்து 86 கி.மீ. தொலைவில் உள்ளது. இதன் கிழக்கில் [[சத்தியமங்கலம் 15 கி.மீ.; மேற்கில் மேட்டுப்பாளையம் 36 கி.மீ.; வடக்கில் தாளவாடி 45 கி.மீ.; தெற்கில் புஞ்சைப் புளியம்பட்டி 16 கி.மீ. தொலைவில் உள்ளன.
# பவானிசாகர்

## பேரூராட்சியின் அமைப்பு

5.83 ச.கி.மீ. பரப்பும், 15 பேரூராட்சி மன்ற உறுப்பினர்களையும்,83 தெருக்களையும் கொண்ட இப்பேரூராட்சி பவானிசாகர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது.
# பவானிசாகர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,134 வீடுகளும், 7,710 மக்கள்தொகையும் கொண்டது.
# புவனகிரி

**புவனகிரி** (ஆங்கிலம்:**Bhuvanagiri**), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள புவனகிரி வட்டம் மற்றும் மேல்புவனகிரி ஊராட்சி ஒன்றியம் ஆகியவற்றின் நிர்வாகத் தலைமையிடமும், பேரூராட்சியும் ஆகும்.  
புவனகிரி ராகவேந்திரர் அவதரித்த தலமாகும். மேலும் விருத்தாச்சலம் பரங்கிபேட்டை செல்லும் தேசிய நெடுஞ்சாலைக்கு இணையாக செல்லும் வெள்ளாற்று படுகையில் அமைந்துள்ள புவனகிரி பசுமைமிகுந்த செழிப்பான நகரம் ஆகும். இங்கு முக்கிய வணிகமாக பட்டுவியாபாரம் நடைபெற்று வருகிறது. புவனகிரி நகரம் முந்தைய தென் ஆற்காடு மாவட்டத்தில் ஒரு பகுதியாக இருந்தது.
# புவனகிரி

## அமைவிடம்

மாவட்டத் தலமையிடமான கடலூரிலிருந்து 43 கி.மீ. தொலைவில் உள்ள புவனகிரி பேருராட்சிக்கு அருகில் உள்ள தொடருந்து நிலையம், 9 கி.மீ. தொலைவில் கிழக்கில் உள்ள சிதம்பரம் ஆகும். இதன் மேற்கில் விருத்தாச்சலம் 37 கி.மீ.; வடக்கில் வடலூர் 12 கி.மீ. தொலைவில் உள்ளது.
# புவனகிரி

## பேரூராட்சியின் அமைப்பு

14.9 ச.கி.மீ. பரப்பும் , 18 பேரூராட்சி மன்ற உறுப்பினரகளையும், 91 தெருக்களையும் கொண்ட இப்பேரூராட்சி புவனகிரி (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
# புவனகிரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5,400 வீடுகளும், 21,956 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 83.69% மற்றும் பாலின விகிதம் 1,000 ஆண்களுக்கு, 990 பெண்கள் வீதம் உள்ளனர்.
# புவனகிரி

## குறிப்பிடத்தக்க நபர்கள்

- இராகவேந்திர சுவாமிகள்
# புவனகிரி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 11&nbsp;மீட்டர் (36&nbsp;அடி) உயரத்தில் இருக்கின்றது.
# பிக்கெட்டி

**பிக்கெட்டி** (ஆங்கிலம்:Bikketti), இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டத்தில் இருக்கும் ஒரு பேரூராட்சி ஆகும்.
# பிக்கெட்டி

## மக்கள் தொகையியல்

இந்திய 2001 மக்கள் தொகை கணக்கெடுப்பின்படி 6850 மக்கள் இங்கு வசித்தார்கள். இவர்களில் 49% ஆண்கள், 51% பெண்கள் ஆவார்கள். பிக்கெட்டி மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 80%, பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விட கூடியதே. பிக்கெட்டி மக்கள் தொகையில் 9% ஆறு வயதுக்குட்பட்டோர் ஆவார்கள்.
# போடிநாயக்கனூர்

**போடிநாயக்கனூர்** (ஆங்கிலம்: bodinayakanur), இந்தியாவின் தமிழ்நாடு மாநிலத்தில் அமைந்துள்ள தேனி மாவட்டத்தின், தென்காசியம்பதி வட்டத்தில் இருக்கும் ஒரு நகராட்சி ஆகும். போடிநாயக்கனூர் சட்டமன்றத் தொகுதி தேனி மக்களவைத் தொகுதிக்கு உட்பட்டதாகும்.
# போடிநாயக்கனூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 353&nbsp;மீட்டர் (1158&nbsp;அடி) உயரத்தில் இருக்கின்றது.
# போடிநாயக்கனூர்

## வரலாறு

தமிழகத்தில் விஜயநகரப் பேரரசின் ஆட்சி நடைபெற்ற போது, மதுரை மண்டலத்தை நிர்வகித்த விசுவநாத நாயக்கர், மதுரை மண்டலத்தை 72 பாளையங்களாகப் பிரித்தார். இந்த 72 பாளையங்களில்
போடிநாயக்கனூர் பாளையமும் ஒன்றாக இருந்தது. போடிநாயக்கனூர் நகரம் முந்தைய மதுரை மாவட்டத்தில் ஒரு பகுதியாக இருந்தது.
# போடிநாயக்கனூர்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 33 நகராட்சி மன்ற உறுப்பினர்களையும், 20,333 குடும்பங்களையும் கொண்ட இந்நகரத்தின் மக்கள்தொகை 75,675 ஆகும். அதில் 37,498 ஆண்களும், 38,177 பெண்களும் உள்ளனர். இந்நகரத்தின் எழுத்தறிவு 83.4% மற்றும் பாலின விகிதம் 1,000 ஆண்களுக்கு, 1,018பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 6544 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,760 மற்றும் 21 ஆகவுள்ளனர். மக்கள்தொகையில் இந்துக்கள் 93%, இசுலாமியர்கள் 5.61%, கிறித்தவர்கள் 1.3% மற்றும் பிறர் 0.07% ஆகவுள்ளனர்.
# போடிநாயக்கனூர்

## தொழில்

மேற்குத் தொடர்ச்சி மலைகளின் அடிவாரத்தில், மூன்று பக்கமும் மலைகளால் சூழப்பட்ட, 'ஏலக்காய் நகரம்' எனவும் அழைக்கப்படும் ஒரு நகராகும். இந்த நகரம் ஏலக்காய், காப்பி "குளம்பி", தேயிலை, பருத்தி விற்பனை செய்வதற்கான, விலை நிர்ணயிக்கக்கூடிய நகரங்களில் ஒன்றாகவும் இருக்கிறது.விவசாயமே முக்கிய தொழிலாக இருந்தாலும், அதிகமாக பெண்கள் ஏலக்காய் கடைகளுக்கும், காப்பி கடைகளுக்கும் (ஏலக்காய்/ காப்பி ) வேலைக்குச் செல்கின்றனர்.குறிப்பிட்ட அளவு மாங்காய் விவசாயம் நடைபெறுகிறது
# போடிநாயக்கனூர்

## குடிநீர்

போடிநாயக்கனூர் பகுதிக்குத் தேவையான குடிநீர் குரங்கணியில் உள்ள கொட்டகுடி ஆற்றிலிருந்து நீர், குழாய்களில் கொண்டு வரப்பட்டு, பரமசிவன் கோவில் மலையடிவாரத்தில் குடிநீராகப் பிரித்தெடுத்து/சுத்திகரிக்கப்பட்டு ஊருக்குள் வழங்கப்படுகிறது.நீர் பிடிப்புப் பகுதியில் இருந்து வீட்டிற்கு தண்ணீர் வரும் வரை மின்சாரம் செலவளிக்கப்படுவதில்லை என்பது இதன் சிறப்பம்சமாகும். இப்பணியை நகராட்சி நிர்வாகம் செய்து வருகிறது.
# போடிநாயக்கனூர்

## கோவில்கள்

- இராமலிங்க சௌடம்மன் கோயில் 168 ஆண்டு பழமை உடையது, போடியில் தெற்கு இராஜவீதியில் அமையப்பெற்றுள்ளது. இது கல்லாலான, மிக நேர்த்தியான முறையில் கட்டப்பட்ட, பழமையான கோயிலாகும்
- மேல சொக்கநாதர் கோயில் (சேரடிப்பாறை)
- கீழ சொக்கநாதர் கோயில் (சேரடிப்பாறை)
- விநாயகர் திருக்கோயில். (சந்தைபேட்டைப் பகுதியில் அமைந்துள்ள இக்கோவில் சுமார் 200 வருடப் பழமை வாய்ந்தது)
- சுப்ரமணிய சுவாமி திருக்கோயில்.
- ஸ்ரீ நிவாசப் பெருமாள் கோயில்.
- ஸ்ரீ ஐயப்பன் கோயில்.
- பராசக்தியம்மன் திருக்கோயில்.
- பரமசிவன் மலைக்கோயில் (மேற்குத் தொடர்ச்சி மலை அடிவாரத்தில் அமைந்துள்ளது)
- குலாளர்பாளையம் காளியம்மன் கோயில்
- ஸ்ரீமது இராமலிங்க சௌடம்மன் கோயில் (மேலத்தெரு)
- ஸ்ரீமது இராமலிங்க சௌடம்மன் கோயில் (ஜக்கமநாயக்கன் பட்டி)
- கருப்பசாமி கோயில் (ஜக்கமநாயக்கன் பட்டி)
- ஸ்ரீமது கொண்டரகி மல்லய சுவாமி கோயில் (பழைய பஸ் நிலையம்)
- ஶ்ரீ செல்வ முத்து மாரியம்மன் கோவில் (சன்னாசிபுரம்)
- சன்னாசிராயன் கோவில்
# போடிநாயக்கனூர்

## கல்விக்கூடங்கள்

- ஜ.கா.நி.மேல்நிலைப்பள்ளி.
- ஏழாவது பகுதி நகரவை மேல்நிலைப்பள்ளி.
- பங்கஜம் பெண்கள் மேல்நிலைப்பள்ளி.
- நாடார் மேல்நிலைப்பள்ளி.
- சிசம் மெட்ரிக்குலேசன் பள்ளி.
- ஏல விவசாயிகள் சங்கக் கல்லூரி.*
- தி ஸ்பைஸ் வேலி பப்ளிக் ஸ்கூல்(Cbse)
- அரசினர் பொறியியல் கல்லூரி (GCE, Bodinayakanur)
- Kamarajar Vidyasalai Matric Hr. Sec. School
# போடிநாயக்கனூர்

## காணவேண்டிய இடங்கள்

போடிநாயக்கனூர் (நகராட்சி) தேனியில் இருந்து 16 கி.மீ. தொலைவில் உள்ளது. போடிநாயக்கனூர், 'போடி' என்று சுருக்கமாக அழைக்கப்படுகிறது. இதனை அடுத்து 22 கி.மீ. தூரத்தில் உள்ள போடி மெட்டு என்னும் இடத்தில் இருந்து கேரள மாநிலத்தின் எல்லைப் பகுதி தொடங்குகிறது. மலைசூழ்ந்த இயற்கை அழகைக் கண்குளிரக் கண்டு மகிழலாம். போடி மெட்டில் இருந்து இரவு நேரத்தில் தேனி மாவட்டத்தின் பல பகுதிகள் மின்விளக்கு ஒளியில் மின்னுவது, காணக்கிடைக்காத காட்சியாகும். போடியில் இருந்து சுமார் ஒரு மணி நேரத்தில் போடி மெட்டுக்குச் செல்லலாம். போடியில் இருந்து கேரளா மாநிலத்தில் உள்ள மூணாறு சுமார் 70 கி.மீ. தூரத்தில் உள்ளது.முந்தல் என்னும் சந்திப்பில் இருந்து போடி மெட்டு மற்றும் குரங்கணி ஆகிய இடங்களுக்கு பாதைகள் பிரிகின்றன. போடியில் பரமசிவன் கோவிலும்,விடா பாறை அருவி என்ற இரு இடங்கள் காணத் தகுந்தது. பரமசிவன் கோயில், போடி பேருந்து நிலையத்தில் இருந்து சுமார் 2 கி.மீ தொலைவில் உள்ளது. ஏப்ரல் மாதத்தில் தொடர்ந்து 7 நாட்கள், அரசு சார்பாக இந்தக் கோயிலின் திருவிழா கொண்டாடப்படுகிறது.
# பூதப்பாண்டி

**பூதபாண்டி** (ஆங்கிலம்:Boothapandi), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், தோவாளை வட்டத்தில் இருக்கும் முதல்நிலை பேரூராட்சி ஆகும்.
இங்கு பூதலிங்கசுவாமி சிவகாமி அம்பாள் திருக்கோவில் உள்ளது. ஒவ்வோர் ஆண்டும் சனவரி மாதம் இக்கோயிலில் தேரோட்ட திருவிழா நடைபெறும்.
# பூதப்பாண்டி

## அமைவிடம்

கன்னியாகுமரியிலிருந்து 27 கி.மீ.. தொலைவில் உள்ள இப்பேரூராட்சிக்கு அருகமைந்த தொடருந்து நிலையம் 13 கி.மீ.. தொலைவில் உள்ள நாகர்கோவில் ஆகும்.  
இதன் கிழக்கில் ஆரல்வாய்மொழி 10 கி.மீ.. ; மேற்கில் தக்கலை 20 கி.மீ..; வடக்கில் அழகியபாண்டியபுரம் 8 கி.மீ..; தெற்கில் நாகர்கோவில் 10 கி.மீ.. தொலைவில் உள்ளது.
# பூதப்பாண்டி

## பேரூராட்சியின் அமைப்பு

4.5 ச.கி.மீ... பரப்பும், 15 வார்டுகளும், 51 தெருக்களும் கொண்ட இப்பேரூராட்சி கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# பூதப்பாண்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4280 வீடுகளும், 15931 மக்கள்தொகையும் கொண்டது.
# பூதப்பாண்டி

## சிறப்புகள்

பூதபாண்டி தாடகை மலையின் அடிவாரத்தில் அமைந்திருக்கிறது. நாகர்கோவில் - பாலமோர் சாலையில், நாகர்கோவிலிலிருந்து 12 கிலோ மீட்டர் தொலைவிலுள்ளது. இது பூதபாண்டியன் என்ற பாண்டிய மன்னர் தோற்றுவித்த தொன்மையான ஊராகும். பழையாறு ஆற்றின் கரையில் மிக அருமையான இயற்கைச் சூழலில் இவ்வூர் அமைந்துள்ளது. தொல்பொருள் ஆய்வில் முக்கியம் வாய்ந்த ஊர். இங்குள்ள ஆலயத்தின் தெய்வத்தின் பெயர் அருள்மிகு பூதலிங்கம் ஆகும். ஆண்டுத் தேர்த் திருவிழா சிறப்பான நிகழ்வாகும்.
# பூதப்பாண்டி

## புகழ் பெற்றவர்கள்

- ப. ஜீவானந்தம்
# பிராமண பெரிய அக்கிரஹாரம்

**பிராமண பெரிய அக்கிரஹாரம்** (ஆங்கிலம்:Brahmana Periya-Agraharam), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் இருக்கும் ஒரு பேரூராட்சி ஆகும்.  
ஆற்றை ஒட்டி அமைந்துள்ளதால் இப்பகுதியில் நிறைய தோல் தொழிற்சாலைகளும் சலவைப் பட்டறைகளும் அமைந்துள்ளன.
# பிராமண பெரிய அக்கிரஹாரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 21,275 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பிராமண பெரிய அக்கிரஹாரம் மக்களின் சராசரி கல்வியறிவு 64% ஆகும், இதில் ஆண்களின் கல்வியறிவு 71%, பெண்களின் கல்வியறிவு 57% ஆகும். இது இந்திய தேசிய சராசரி கல்வியறிவான 59.5% விட கூடியதே. பிராமண பெரிய அக்கிரஹாரம் மக்கள் தொகையில் 12% ஆறு வயதுக்குட்பட்டோர் ஆவார்கள்.
# செங்கல்பட்டு

**செங்கல்பட்டு** (*Chengalpattu*) இந்தியாவின், தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தில் இருக்கும் ஒரு முதல் நிலை நகராட்சி ஆகும். இதுவே செங்கல்பட்டு மாவட்டத்தின் தலைநகராகும். இது சென்னையின் புறநகர்ப் பகுதியாகும். 2019-ஆம் ஆண்டு சூலை மாதம் 18-ஆம் தேதி காஞ்சிபுரம் மாவட்டத்திலிருந்து பிரிக்கப்பட்டது.  
இது மாநிலத் தலைநகரான சென்னைக்குத் தென்மேற்கே 60 கிலோமீட்டர் (37 மைல்) தொலைவிலும், தேசிய நெடுஞ்சாலை 45-இல் அமைந்துள்ளது. இது சென்னை நகரின் நுழைவாயிலான, மீனம்பாக்கத்திலிருந்து 41 கி.மீ. தொலைவில் உள்ளது. செங்கல்பட்டு சந்திப்பு தொடருந்து நிலையம் ஆனது, தெற்கு ரயில்வேயின் முக்கிய தொடருந்து சந்திப்புகளில் ஒன்றாகும்.  
செங்கல்பட்டு அரசு மருத்துவமனை, இந்த மாவட்டத்தின் மிகப்பெரிய அரசு மருத்துவமனையாக உள்ளது. இம்மருத்துவமனைக்கு சொந்தமாக மருத்துவக் கல்லூரி உள்ளது. இந்த நகரத்தில் மாவட்டத்தின் முதன்மை நீதிமன்றமும், டாக்டர் அம்பேத்கர் சட்டக் கல்லூரியும் உள்ளன.  
இந்நகரின் வழியாக பாலாறு செல்கிறது. 2011-ஆம் ஆண்டு மக்கள் தொகை கணக்கெடுப்பின்படி இந்நகரில் 62,579 மக்கள் இங்கு வசிக்கின்றார்கள். தற்போதைய நிலவரப்படி சுமார் 85,000 மக்கள் இங்கு வசிக்கலாம்.  
செங்கல்பட்டு நகராட்சி 24 ஆகஸ்ட் 2021 அன்று அஞ்சூர், குன்னவாக்கம், திம்மாவரம், வல்லம், ஆலப்பாக்கம், மேலமையூர், சிங்கபெருமாள்கோயில், புலிப்பாக்கம், வீராபுரம், பட்டரவாக்கம், பழவேலி, செட்டிப் புண்ணியம், திருமணி ஆகிய கிராமங்களை இணைத்து விரிவாக்கம் செய்யப்பட்டுள்ளது.
# செங்கல்பட்டு

## பெயர் மூலம்

முன்பு இங்குள்ள நீர்நிலைகளில், செங்கழுநீர்ப் பூக்கள் நிறைந்திருந்தன என்பர். எனவே, செங்கழுநீர்ப்பட்டு என்றழைக்கப்பட்டது. அது மருவி *செங்கல்பட்டு* என அழைக்கப்படலாயிற்று.
# செங்கல்பட்டு

## வரலாறு

செங்கல்பட்டு முன்பு விஜயநகர மன்னர்களின் தலைநகராக இருந்தது. பின்னர் பொ.ஊ. 1565இல் நடந்த தாலிகோட்டா போரில், தக்காண சுல்தான்களால் தோற்கடிக்கப்பட்டது. 16 ஆம் நூற்றாண்டில் விஜயநகர மன்னர்களால் கட்டப்பட்ட செங்கல்பட்டு கோட்டை, அதன் பக்கவாட்டில் உள்ள ஏரி ஆகியவை முக்கியத்துவம் வாய்ந்தவை ஆகும்.  
பொ.ஊ. 1639 ஆம் ஆண்டில் ஓர் உள்ளூர் ஆளுநர் இந்த மன்னர்களுக்கு உட்பட்டு, ஒரு கடற்கரை நிலத்தைத் தற்போது இருக்கும் செயின்ட் ஜார்ஜ் கோட்டை இடத்தை, பிரித்தானியக் கிழக்கிந்திய கம்பெனிக்கு வழங்கினார். இது மதராசு நகரின் முக்கிய இடமாக மாறியது. செங்கல்பட்டு 1751 இல் பிரெஞ்சுக்காரர்களால் கைப்பற்றப்பட்டு, 1752 ஆம் ஆண்டில் ராபர்ட் கிளைவ் என்பவரால் திரும்பப் பெறப்பட்டது.
# செங்கல்பட்டு

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர் சராசரியாக 36&nbsp;மீட்டர் (118&nbsp;அடி) உயரத்தில் இருக்கின்றது.
# செங்கல்பட்டு

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி, 62,579 மக்கள் இங்கு வசிக்கின்றார்கள். இவர்களில் 30,982 ஆண்கள், 31,597 பெண்கள். செங்கல்பட்டு மக்களின் சராசரி கல்வியறிவு 83% ஆகும், இதில் ஆண்களின் கல்வியறிவு 86%, பெண்களின் கல்வியறிவு 80% ஆகும். செங்கல்பட்டு மக்கள் தொகையில் 9% ஆறு வயதுக்குட்பட்டோர் ஆவார்கள்.  
2011 ஆம் ஆண்டு மதவாரியான கணக்கெடுப்பின்படி, செங்கல்பட்டில் இந்துக்கள்
85.33%, முஸ்லிம்கள் 9.69%, கிறிஸ்தவர்கள் 6.48%, சீக்கியர்கள் 0.02%, பௌத்தர்கள் 0.13%, சைனர்கள் 0.13%, 1.79% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.02% பேர்களும் உள்ளனர்.
# செங்கல்பட்டு

## கல்வி

இந்நகரில் செங்கல்பட்டு அரசு மருத்துவக் கல்லூரி, சட்டக்கல்லூரி உள்ளிட்ட பல கல்வி நிலையங்கள் உள்ளன.
# செங்கல்பட்டு

## நகராட்சி நிர்வாகம் மற்றும் அரசியல்

| **நகராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்ற உறுப்பினர் | ம. வரலட்சுமி |  |
| மக்களவை உறுப்பினர் | க. செல்வம் | } |
செங்கல்பட்டு நகராட்சியானது செங்கல்பட்டு சட்டமன்றத் தொகுதிக்கும் மற்றும் காஞ்சிபுரம் மக்களவைத் தொகுதிக்கும் உட்பட்டதாகும்.  
இதற்கு முன்பு இந்நகரம் செங்கல்பட்டு மக்களவைத் தொகுதிக்கு உட்பட்டதாக இருந்தது. 1951 முதல் 2004 வரை செங்கல்பட்டு ஒரு மக்களவைத் தொகுதியாக இருந்தது. பின்னர் தொகுதி மறு சீரமைப்பினால் செங்கல்பட்டு என்ற பெயரை மாற்றி காஞ்சிபுரம் தொகுதி உருவாக்கப்பட்டது. புதிய காஞ்சிபுரம் தொகுதியில் இடம் பெற்றுள்ள சட்டமன்றத் தொகுதிகள் - செங்கல்பட்டு, திருப்போரூர், செய்யூர் (தனி), மதுராந்தகம் (தனி), உத்திரமேரூர், காஞ்சிபுரம் ஆகியவை ஆகும்.  
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தைச் (திமுக) சேர்ந்த க. செல்வம் வென்றார்.  
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தைச் (திமுக) சேர்ந்த ம. வரலட்சுமி வென்றார்.
# செங்கல்பட்டு

## போக்குவரத்து

செங்கல்பட்டு நகராட்சியானது சாலை மற்றும் தொடருந்து மூலமாக பெரு நகரங்களுடன் நன்கு இணைக்கப்பட்டுள்ளது. இங்கிருந்து சென்னை விமான நிலையம், வடக்கே 38 கி.மீ தொலைவில், ஒரு மணி நேரத்தில் செல்லக்கூடிய அளவில் அமைந்துள்ளது. மேல்மருவத்தூர், செங்கல்பட்டிலிருந்து 35 கி.மீ தொலைவில் உள்ளது. இங்கிருந்து 69 கி.மீ தொலைவில் உள்ள திண்டிவனத்தை அடைய, ஜி. எஸ். டி சாலை அல்லது தேசிய நெடுஞ்சாலை 45 வழியாகச் சுமார் 1.3 மணி நேரம் ஆகும். தமிழகத்தின் தென் மாவட்டங்களான திருச்சி, மதுரை, விருதுநகர், தூத்துக்குடி, திருநெல்வேலி, கன்னியாகுமரி போன்ற ஊர்களுக்கு செல்லும் பேருந்துகள், இந்நகரின் வழியாகச் செல்கிறது. ஆனால் பெரும்பாலான பேருந்துகள் இந்நகரின் உள்ளே வராமல், புறவழிச் சாலை வழியாகவே செல்கிறது.  
செங்கல்பட்டு சந்திப்பு தொடருந்து நிலையமானது முழுமையாக மின்மயமாக்கப்பட்ட இரட்டை அகலப் பாதையில் அமைந்துள்ளது. சென்னையிலிருந்து தென் மாவட்டங்கள் செல்லும் பெரும்பாலான தொடருந்துகள் இங்கு நின்று செல்கின்றன. இங்கிருந்து காஞ்சிபுரம் வழியாக அரக்கோணத்திற்கு தொடருந்து இணைப்பு உள்ளது. செங்கல்பட்டில் இருந்து சென்னைக் கடற்கரை வரை பல தொடருந்துகள் இயக்கப்படுகின்றன. இங்கிருந்து சென்னைக்கும், சென்னையில் இருந்து இங்கும் புறநகர் தொடருந்துகள் 10 நிமிடத்திற்கு ஒரு தொடருந்து என்ற வகையில் இயக்கப்படுகின்றன.  
செங்கல்பட்டு நகரிலிருந்து பிற பகுதிகளிலும், அதற்கு அப்பாலும் செல்வதற்கு பல பேருந்துகள் இயக்கப்படுகின்றன. அவற்றில் சில:  
| தடம் எண் | புறப்படும் இடம் | சேரும் இடம் | வழி |  |
| --- | --- | --- | --- | --- |
| 82C | செங்கல்பட்டு | திருவள்ளூர் | திருப்பெரும்புதூர் |  |
| 108 B | செங்கல்பட்டு | மாமல்லபுரம் | திருக்கழுகுன்றம் |  |
| 108 | கல்பாக்கம் | சென்னை | செங்கல்பட்டு, தாம்பரம் |  |
| 157 Cut | கல்பாக்கம் | காஞ்சிபுரம் | செங்கல்பட்டு |  |
| 157 | கல்பாக்கம் | வேலூர் | செங்கல்பட்டு, காஞ்சிபுரம் |  |
| 157 M | மாமல்லபுரம் | செய்யாறு | செங்கல்பட்டு, காஞ்சிபுரம் |  |
| 164 C | கல்பாக்கம் | சித்தூர் | செங்கல்பட்டு, காஞ்சிபுரம், அரக்கோணம் |  |
| 144 C | செங்கல்பட்டு | சித்தூர் | காஞ்சிபுரம், இராணிப்பேட்டை |  |
| 197 UD (SETC) | கல்பாக்கம் | நாகர்கோவில் | செங்கல்பட்டு, திருச்சி |  |
| 831 UD (SETC) | தாம்பரம் | பெங்களூர் | செங்கல்பட்டு, வேலூர் |  |
| 212 H | கல்பாக்கம் | திருப்பதி | செங்கல்பட்டு, காஞ்சிபுரம், அரக்கோணம், திருத்தணி |  |
| EXP | கல்பாக்கம் | திருச்சி | செங்கல்பட்டு, திண்டிவனம், விழுப்புரம் |  |
| 471 UD (SETC) | கல்பாக்கம் | கோவை | செங்கல்பட்டு, திண்டிவனம், சேலம் |  |
| 834 UD (SETC)/ 444K EXP | கல்பாக்கம் | பெங்களூர் | செங்கல்பட்டு, காஞ்சிபுரம், வேலூர், கிருஷ்ணகிரி, ஒசூர் | } |  
செங்கல்பட்டு நகரத்தை நோக்கி வரும் சில எம்.டி.சி பேருந்துகள்.:
| தடம் எண் | புறப்படும் இடம் | சேரும் இடம் | வழி |  |
| --- | --- | --- | --- | --- |
| 500 | தாம்பரம் | செங்கல்பட்டு | வண்டலூர், ஊரப்பாக்கம், கூடுவாஞ்சேரி, மறைமலைநகர், சிங்கபெருமாள் கோயில் |  |
| 500 Dlx | தி. நகர் | செங்கல்பட்டு | சைதாப்பேட்டை, கிண்டி, பல்லாவரம், தாம்பரம், வண்டலூர், ஊரப்பாக்கம், கூடுவாஞ்சேரி, மறைமலைநகர், சிங்கபெருமாள் கோயில் |  |
| 500A | குரோம்பேட்டை | செங்கல்பட்டு | தாம்பரம், வண்டலூர், ஊரப்பாக்கம், கூடுவாஞ்சேரி, மறைமலைநகர், சிங்கபெருமாள் கோயில் |  |
| 500B A/C | பிராட்வே | செங்கல்பட்டு | சென்ட்ரல், டி.வி.எஸ், சைதாப்பேட்டை, கிண்டி, பல்லாவரம், தாம்பரம், வண்டலூர், ஊரப்பாக்கம், கூடுவாஞ்சேரி, மறைமலைநகர், சிங்கபெருமாள் கோயில் | } |
# செங்கல்பட்டு

## கொலவை ஏரி

மதுரந்தகம் ஏரிக்குப் பிறகு, செங்கல்பட்டு மாவட்டத்தில் இருக்கும் இரண்டாவது பெரிய ஏரியாக கொலவை ஏரி உள்ளது. கொலவை ஏரி வற்றாத தன்மையுடைய ஏரியாகும். ஆனாலும் கோடைகாலத்தில் வறண்டு போனதாக பதிவுகள் உள்ளன. சென்னையில் உள்ள ஏரிகள் வறண்டு போகும் போது, இது சென்னையில் உள்ள தொழிற்சாலைக்கு கூட தண்ணீரை வழங்குகிறது. செங்கல்பட்டு விரைவாக நகரமயமாக்கப்பட்டதால் ஏரி தற்போது மாசுபட்டு வருகிறது. இந்த ஏரியில் அதிகாலை சூரிய உதயமும், சந்திரன் ஏரிக்கு மேலே அதன் நீரின் மேல் இரவில் வருவதும், கண்களுக்கு அழகாக இருக்கும். செங்கல்பட்டு நிலையத்திலிருந்து, பரணூருக்கு தொடருந்தில் செல்லும் போது, ஏரியின் அழகை காண முடியும்.
# செங்கல்பட்டு

## தொழிற்சாலைகள்

சென்னைக்கு நகரத்தின் அருகாமையில் இருப்பதாலும், தொடருந்து மற்றும் சாலை வழியாக மற்ற இடங்களுக்கு செல்ல நன்கு போக்குவரத்து வசதிகள் இருப்பதாலும், செங்கல்பட்டுவைச் சுற்றி பல நவீன தொழிற்சாலை உள்ளன.  
டெக் மஹிந்திரா, விப்ரோ, பி.எம்.டபிள்யூ, போர்டு, ப்ளெக்ஸ்ட்ரானிக்ஸ், பாக்ஸ்கான், டெல், சேம்சங், இன்ஃபோசிஸ், பெப்சி, டிவிஎஸ், சீமென்ஸ், நிசான் ரெனால்ட், அப்பல்லோ டயர்ஸ், மஹிந்திரா ஆர் & டி ஆகிய தொழிற்சாலைகள் செங்கல்பட்டுக்கு அருகிலுள்ள தொழிற்சாலைகள் ஆகும்.
# செங்கம்

**செங்கம்** (*Chengam*) என்பது தமிழ்நாட்டின், திருவண்ணாமலை மாவட்டத்தில் உள்ள ஒரு நகராட்சியாகும். இந்த நகரமானது செங்கம் வட்டம், செங்கம் ஊராட்சி ஒன்றியம், செங்கம் (சட்டமன்றத் தொகுதி) ஆகியவற்றின் நிர்வாகத் தலைமையிடம் ஆகும். இது திருவண்ணாமலை மக்களவைத் தொகுதிக்கு உட்பட்டதாகும்.
# செங்கம்

## வரலாறு

சங்ககால இலக்கியமான பத்துப்பாட்டில் இடம்பெற்ற மலைபடுகடாம் என்ற நூலில் பல்குன்றக்கோட்டத்தைச் சேர்ந்த செங்கத்தை தலைநகராக கொண்டு ஆட்சி செய்த குறுநில மன்னன் நன்னன்சேய் நன்னன் ஆண்டதாக குறிப்பிடுகின்றது. இதனை மெய்ப்பிக்கும் வகை பல அரிய வரலாற்று ஆதாரங்களான கல்வெட்டுகள், நடுகற்கள் கிடைத்திருக்கின்றன. நன்னன் ஆட்சிக்குட்பட்ட நவிர மலை என்பது தற்போது சவ்வாது மலை பகுதியைக்குறிக்கும் என்று சிலரும் கடலாடிக்கு அருகிலுள்ள பர்வதமலையைக்குறிக்கும் என்றும் ஆய்வாளர்கள் தெரிவிக்கின்றனர். செங்கம் நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# செங்கம்

## அமைவிடம்

புதுச்சேரி - திருவண்ணாமலை - பெங்களூரு வழித்தடத்தில் அமைந்த செங்கம் நகராட்சி, திருவண்ணாமலையிலிருந்து 34 கி.மீ. தொலைவில் உள்ளது. இதன் வடக்கே போளூர் 49 கி.மீ. மற்றும் ஆரணி 75 கி.மீ. தொலைவிலும், மேற்கே திருப்பத்தூர் 52 கி.மீ. தொலைவிலும், சாத்தனூர் அணையிலிருந்து 20 கி.மீ. தொலைவிலும், ஊத்தங்கரையிலிருந்து 31 கி.மீ. தொலைவிலும் மற்றும் கிருஷ்ணகிரியிலிருந்து 81 கி.மீ. தொலைவிலும் அமைந்துள்ளன.
# செங்கம்

## நிருவாகம்

பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.
# செங்கம்

## போக்குவரத்து

### சாலை வசதிகள்

செங்கம் நகரில் சாலை வசதிகள் வலைப்பின்னலாக அமைக்கப்பட்டுள்ளது. செங்கம் நகரில் புறவழிச்சாலை அமைக்கப்பட்டு வருகிறது.  
- தேசிய நெடுஞ்சாலை NH 77 : புதுச்சேரி - திண்டிவனம் - செஞ்சி - கீழ்பெண்ணாத்தூர் - திருவண்ணாமலை - செங்கம் - ஊத்தங்கரை - கிருஷ்ணகிரி - ஓசூர் - பெங்களூரு
- மாநில நெடுஞ்சாலை SH133: செங்கம் - புதுப்பாளையம் - போளூர் - களம்பூர் - ஆரணி
- மாநில நெடுஞ்சாலை - SH6B செங்கம் - சாத்தனூர் அணை- தண்டராம்பட்டு
- மாநில நெடுஞ்சாலை - SH18A திருவண்ணாமலை - செங்கம் - திருப்பத்தூர் சாலை
- மாவட்ட சாலை - செங்கம் - சமுனாமரத்தூர் சாலை  
ஆகிய முக்கிய சாலைகள் செங்கம் நகரத்தை இணைக்கிறது.
# செங்கம்

## போக்குவரத்து

### பேருந்து வசதிகள்

செங்கம் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.  
| வழி | சேரும் இடம் |  |
| --- | --- | --- |
| புதுப்பாளையம் மார்க்கமாக | போளூர், ஆரணி, வேலூர், சென்னை, ஆதமங்கலம் புதூர், மேல்சோழங்குப்பம் செல்லும் பேருந்துகள் |  |
| திருவண்ணாமலை மார்க்கமாக | திருவண்ணாமலை, செஞ்சி, ஆரணி, செய்யாறு, காஞ்சிபுரம், சென்னை, போளூர், வந்தவாசி, சேத்துப்பட்டு, மேல்மருவத்தூர், புதுச்சேரி, கடலூர், சிதம்பரம், திருக்கோவிலூர், பண்ருட்டி, நெய்வேலி, விழுப்புரம், கள்ளக்குறிச்சி, தாம்பரம், அடையாறு, விருத்தாசலம், திட்டக்குடி செல்லும் பேருந்துகள் |  |
| ஊத்தங்கரை வழியாக | தருமபுரி, அரூர், சேலம், ஈரோடு, திருப்பூர், கோயம்புத்தூர், உதகமண்டலம், கிருஷ்ணகிரி, ஓசூர், பெங்களூரு, ஒகேனக்கல் மற்றும் கர்நாடக மாநிலத்தில் உள்ள சில பகுதிகளுக்கு செல்லும் பேருந்துகள் |  |
| சிங்காரப்பேட்டை மார்க்கமாக | திருப்பத்தூர், ஆம்பூர் செல்லும் பேருந்துகள் |  |
| தண்டராம்பட்டு மார்க்கம் | தண்டராம்பட்டு, தானிப்பாடி செல்லும் பேருந்துகள் | } |
# செங்கம்

## நிர்வாகம் மற்றும் அரசியல்

8 ச.கி.மீ. பரப்பும், 18 பேரூராட்சி மன்ற உறுப்பினர்களையும், 103 தெருக்களையும் கொண்ட இப்பேரூராட்சி செங்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிக்கும் உட்பட்டது.
# செங்கம்

## நிர்வாகம் மற்றும் அரசியல்

### சட்டமன்றத் தொகுதி

- தமிழ்நாட்டில் உள்ள 234 சட்டமன்றத் தொகுதிகளில் செங்கம் தொகுதி ஒன்றாகும். இந்த தொகுதியானது 1951-ஆம் ஆண்டு உருவாக்கப்பட்டு தேர்தலைச் சந்தித்தது. செங்கம் நகராட்சியானது, செங்கம் சட்டமன்றத் தொகுதிக்கும் மற்றும் திருவண்ணாமலை மக்களவைத் தொகுதிக்கும் உட்பட்டதாகும். இந்த செங்கம் (சட்டமன்றத் தொகுதி)யில் 2,63,393 வாக்காளர்கள் உள்ளனர்.
- 2016-ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த திரு. மு.பெ. கிரி வென்றார்.
# செங்கம்

## நிர்வாகம் மற்றும் அரசியல்

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் செங்கம் வட்டமும் ஒன்றாகும். இந்த வட்டத்தில் 121 வருவாய் கிராமங்களும் மற்றும் 2,80,581 மக்கள்தொகை கொண்டது. இந்த வட்டத்தில் செங்கம் நகராட்சி மற்றும் செங்கம் ஊராட்சி ஒன்றியம் ஆகியவை அமைந்துள்ளது.
# செங்கம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,160 வீடுகளும், 54278 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 80.82% மற்றும் பாலின விகிதம் 1,000 ஆண்களுக்கு, 991 பெண்கள் வீதம் உள்ளனர்.
# செங்கம்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 272&nbsp;மீட்டர் (892&nbsp;அடி) உயரத்தில் இருக்கின்றது
# செங்கம்

## கோவில்கள்

செங்கம் ஸ்ரீவேணுகோபால பார்த்தசாரதி பெருமாள் கோயில் ஆனது 700 ஆண்டிற்கும் மேல் பழமையான கோவில் என்று கருதப்படுகின்றது. இக்கோயிலில், ஆண்டுதோறும் வைகாசி மாதம் வளர்பிறையில்
மகா கருடசேவை திருவிழா கொடிஏற்றத்துடன் 10 நாட்கள் நடைபெறும்.  
செங்கம் நகரில் செங்கம் ரிஷபேஸ்வரர் கோயில் மற்றும் அருள்மிகு ஸ்ரீ காளியம்மன் திருக்கோவில் என்னும் சப்தமாதர் ஆலயம் மிகவும் பழமையான ஆலயம் உள்ளன. பல நூற்றாண்டுகள் பழமையான திருக்கோவில் இது. பழமையான ஆலயங்களில் இதுவும் ஒன்று. ஆம் நீண்ட கருவறை கூடிய திருக்கோவில் இது. விஜயநகரப் பேரரசர்களின் கல்வெட்டுக்கள் இக்கோவிலில் காணப்படுகின்றன. பல தமிழ் ஆண்டுகளும் குறிப்பிடப்பட்டுள்ளன. இக்கோவிலில் ஆடி மாதத்தில் வரும் ஆடி மூன்றாம் வெள்ளிக் கிழமை அன்று ஊரணி பொங்கல் திருவிழா கொண்டாடப்படுகிறது. மிகவும் பழமையான இத்திருக்கோவிலில் உள்ள ஸ்ரீ காளியம்மன் மற்றும் கன்னிமார்களின் பல பெயர்கள் குறிப்பிடப்படுகின்றன. அதில் குறிப்பிட்ட சில பெயர்கள் வளையல் காரி என்றும் சப்தகன்னியர் என்றும் காளியம்மன் திருக்கோவில் என்றும் செங்கொடி அம்மன் என்றும் மற்றும் பல திருப்பெயர்களை கொண்டுள்ளது. இவ்வாலயத்தில் பழமையான மூலவர் சிலைகள் சப்தகன்னியர்கள் வீரபத்திரர் விநாயகர் சிலைகளை மட்டுமே ஆகும். ஆனால் உற்சவர் சிலை காளி சிலை மட்டுமே ஆகும். பழமையான பழைய மூலவர் சிலைகள் சிதிலமடைந்து விட்ட காரணத்தினால் தற்போது சிலைகள் புதிதாக செய்யப்பட்டு விட்டது. மிகவும் பழமையான இத்திருக்கோவில் பல வரலாற்றுச் சுவடுகளை தன்னுள் அடக்கிக் கொண்டு அமைதியாக இருக்கிறது.
# சென்னசமுத்திரம், ஈரோடு மாவட்டம்

::  
**சென்னசமுத்திரம்** (ஆங்கிலம்:**Chennasamudram**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கொடுமுடி வட்டத்தில் இருக்கும் ஒரு பேரூராட்சி ஆகும்.
# சென்னசமுத்திரம், ஈரோடு மாவட்டம்

## அமைவிடம்

சென்னசமுத்திரம் பேரூராட்சிக்கு வடக்கில் 45 கி.மீ. தொலைவில் ஈரோடு; கிழக்கில் கரூர் 25 கி.மீ.; மேற்கில் காங்கேயம் 45 கி.மீ.; தெற்கில் அரவக்குறிச்சி 40 கி.மீ. தொலைவில் உள்ளன.
# சென்னசமுத்திரம், ஈரோடு மாவட்டம்

## பேரூராட்சியின் அமைப்பு

10.74 ச.கி.மீ. பரப்பும், 15 பேரூராட்சி மன்ற உறுப்பினர்களையும், 45 தெருக்களையும் கொண்ட இப்பேரூராட்சி, மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# சென்னசமுத்திரம், ஈரோடு மாவட்டம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,482 வீடுகளும், 8,111 மக்கள்தொகையும் கொண்டது.
# சென்னிமலை

**சென்னிமலை** இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் பெருந்துறை வட்டத்தில் இருக்கும் ஒரு பேரூராட்சி ஆகும். கைத்தறிநெசவுத் தொழில் இங்கு ஒரு முதன்மையான தொழிலாகும்.விடுதலைப் போராட்ட வீரரான திருப்பூர் குமரன் பிறந்ததும் இவ்வூரேயாகும்.இந்த ஊரில் நெசவாளர்கள் முன்னேற சென்னிமலை கைத்தறி நெசவாளர் கூட்டுறவு சங்கம் (சென்டெக்ஸ்) சுதந்திரத்திற்கு முன்பே நெசவாளர் காவலர் பத்மஸ்ரீ எம்.பி.நாச்சிமுத்து அவர்களால் உருவாக்கப்பட்டது.  
இங்கு புகழ்பெற்ற சென்னிமலை சுப்பிரமணியசுவாமி கோயில் உள்ளது. சிறப்பு நிலை பேரூராட்சியாக இருப்பதால், கூடிய விரைவில் நகராட்சி ஆகும் தகுதியும் உள்ளது.
# சென்னிமலை

## அமைவிடம்

சென்னிமலை பேரூராட்சி, ஈரோட்டிலிருந்து 30 கி.மீ. தொலைவில் உள்ளது. இதனருகே உள்ள தொடருந்து நிலையம் 8 கி.மீ. தொலைவில் உள்ள ஈங்கூர் ஆகும்.. இதன் கிழக்கில் அரச்சலூர் 10 கி.மீ.; மேற்கில் ஊத்துக்குளி 18 கி.மீ.; வடக்கில் பெருந்துறை 13 கி.மீ.; தெற்கில் காங்கேயம் 18 கி.மீ. தொலைவில் உள்ளன.
# சென்னிமலை

## பேரூராட்சியின் அமைப்பு

4 ச.கி.மீ. பரப்பும், 15 பேரூராட்சி மன்ற உறுப்பினர்களையும், 106 தெருக்களையும் கொண்ட இப்பேரூராட்சி காங்கேயம் சட்டமன்றத் தொகுதிக்கும், ஈரோடு மக்களவைத் தொகுதிக்கும் உட்பட்டது.
# சென்னிமலை

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 4,682 வீடுகளும், 15,500 மக்கள்தொகையும் கொண்டது.
# சென்னிமலை

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர், சராசரியாக 330&nbsp;மீட்டர் (1082&nbsp;அடி) உயரத்தில் இருக்கின்றது.
# சென்னிமலை

## இதையும் பார்க்கவும்

- ஊதியூர்
- சிவன்மலை
# சேரன்மகாதேவி

**சேரன்மகாதேவி (Cheranmahadevi)** என்பது இந்தியாவின் தமிழ்நாட்டின் திருநெல்வேலி மாவட்டத்தில் உள்ள ஒரு பேரூராட்சி நகரமாகும். இந்நகரம் தாமிரபரணி ஆற்றங்கரையில் அமைந்துள்ளது.
# சேரன்மகாதேவி

## கோயில்கள்

சேரன்மகாதேவி நகரத்திலும் அதைச் சுற்றியுள்ள இடங்களிலும் ஏராளமான வரலாற்று காலக் கோயில்கள் உள்ளன. இங்குள்ள அம்மநாத சுவாமி கோயில் நவ கைலாசக் கோயில்களில் ஒன்றாகும். இது ஒரு பழங்கால சிவன் கோயிலாகும். இந்த கோவிலில் உள்ள பைரவர் என்ற நாய் சிவனுடன் காணப்படுவதில்லை. சேரன்மாதேவியின் வைத்தியநாத சுவாமி கோயில் மற்றொரு பழங்கால சிவன் கோயிலாகும். இந்த கோயிலின் மகா மண்டபம் 1322-ஆம் ஆண்டில் சாதவர்மா திருபுவன சக்ரவர்த்தி குலசேகரனால் கட்டப்பட்டது.  
மேலும், தொல்பொருள் துறையின் கட்டுப்பாட்டிலுள்ள பக்தவச்சல விஷ்ணு கோயில் ஒன்று கண்டெடுக்கப்பட்டுள்ளது. இங்கு சோழர் மற்றும் பாண்டிய மன்னர்களின் காலத்தைக் குறிக்கும் இடைக்கால கல்வெட்டுகள் கிடைத்துள்ளது. கி.பி 1012-1044-ஆம் ஆண்டில் இந்த கோயில் கட்டப்பட்டது.  
மேலும், இது கொலுந்தாரா மலையில் ஒரு முருகன் கோயிலைக் கொண்டுள்ளது. அனுமான் சஞ்சீவி மலையை இலங்கைக்கு எடுத்துச் சென்றபோது, மலையின் ஒருசிறிய துண்டு சேரன்மகாதேவியில் விழுந்தது என்றும், எனவே, இம்மலைக்கு கொலுந்தரா மலை என்று பெயர் ஏற்பட்டது என்றும் ஒரு கதை கூறப்படுகிறது. ("கொலுந்து" என்றால் 'பறிக்கப்பட்ட கிளை' என்று பொருள்) இன்றும், இந்த மலையில் பல்வேறு ஆயுர்வேத சிகிச்சையில் பயன்படுத்தப்படும் நிறைய மருத்துவ தாவரங்கள் உள்ளன.  
இங்கு கட்டப்பட்டுள்ள ஒரு கனேடிய கால்வாய் தாமிரபரணி ஆற்றில் முதன்முதலில் கட்டப்பட்ட கால்வாய் என்று தெரிகிறது. சேரன்மகாதேவி பல கிராமங்களைக் கொண்ட ஒரு வட்டமாகும். சேரன்மாகாதேவி திருநெல்வேலியிலிருந்து 20 கி.மீ. தூரத்தில் அமைந்துள்ளது. நகரம் நாகர்கோவிலிலிருந்து தென்காசி வரை செல்லும் ஒரு முக்கியமான சந்திப்பாகும். மேலும் திருநெல்வேலியை பாபநாசத்துடன் இணைக்கிறது. திருநெல்வேலி மாவட்ட நிர்வாகத்தின் துணை ஆட்சியர் அலுவலகம் இங்கே அமைந்துள்ளது.
# சேரன்மகாதேவி

## புள்ளிவிவரங்கள்

2011 மக்கள் தொகைக் கணக்கெடுப்பின்படி, சேரன்காதேவியின் மக்கள் தொகை 16,320 என்ற அளவில் இருந்தது. மக்கள்தொகையில் ஆண்கள் 49 சதவீதமும், பெண்கள் 51 சதவீதமும் ஆகும். சேரன்மகதேவியின் சராசரி கல்வியறிவு விகிதம் 77 சதவீதம் ஆகும். இது தேசிய சராசரியான 59.5 சதவீதத்தை விட அதிகமாகும். ஆண்களின் கல்வியறிவு 83 சதவீதமும் மற்றும் பெண் கல்வியறிவு 71 சதவீதம் என்ற அளவில் இருக்கிறது. மக்கள் தொகையில் 9 சதவீதம் பேர் 6 வயதுக்குட்பட்டவர்கள் ஆவர்.
# சேரன்மகாதேவி

## அரசியல்

சேரன்மகாதேவி சட்டமன்றத் தொகுதி திருநெல்வேலியின் ஒரு பகுதியாகும்.
# சேத்துப்பட்டு

**சேத்துப்பட்டு** (ஆங்கிலம்: **Chetpet**), இந்தியாவின் தமிழ்நாடு மாநிலத்தில் அமைந்துள்ள திருவண்ணாமலை மாவட்டத்தின் சேத்துப்பட்டு வட்டம் மற்றும் சேத்துப்பட்டு ஊராட்சி ஒன்றியம் ஆகியவற்றின் நிர்வாகத் தலைமையிடமும் மற்றும் 18 பேரூராட்சி உறுப்பினர்களுடன் கூடிய சிறப்பு நிலைப் பேரூராட்சியும் அமைந்துள்ளது. இந்த நகரம் போளூர் (சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும். சேத்துப்பட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.
# சேத்துப்பட்டு

## அமைவிடம்

சேத்துப்பட்டு நகரம் விழுப்புரம் - ஆரணி மாநில நெடுஞ்சாலையும் மற்றும் போளூர்-செய்யூர் மாநில நெடுஞ்சாலையில் சந்திக்கும் இடத்தில் அமைந்துள்ளது. அதுமட்டுமின்றி, இந்த நகரத்திற்கு தெற்கே திருவண்ணாமலை 43 கி.மீ தொலைவிலும் மற்றும் விழுப்புரம் 66கி.மீ. தொலைவிலும், வடக்கே ஆரணி 26 கி.மீ தொலைவிலும் மற்றும் வேலூர் 62கி.மீ. தொலைவிலும், மேற்கே போளூர் 26 கி.மீ. தொலைவிலும், கிழக்கே வந்தவாசி 28 கி.மீ. தொலைவிலும், காஞ்சிபுரம் 69 கி.மீ. தொலைவிலும், மாநிலத்தின் தலைமையிடமான சென்னைக்கு 147 கி.மீ. தொலைவிலும் அமைந்துள்ளது. இந்த நகரத்திலிருந்து ஆரணி, செஞ்சி, போளூர் மற்றும் திருவண்ணாமலை ஆகிய நகரங்களுக்கு அரை மணி நேரத்தில் அடையலாம். அதற்கு உண்டான பேருந்து வசதிகளும் அடிக்கடி உள்ளது.
# சேத்துப்பட்டு

## பெயர்க்காரணம்

பல நூற்றாண்டுகளுக்கு முன்னர் கட்டப்பட்ட ஒரு சிவாலயமும், பெருமாள் கோவிலும் உள்ளது. இங்குள்ள கோயிலின் கல்வெட்டில் பொறிக்கப்பட்ட பெயர் **சேற்றுப்பட்டு** சேற்றில் மண்பாண்டங்கள் தயாரிக்கும் தொழில் காரணமாகவோ அல்லது வேளாண்மைக்கு முக்கியத்துவம் கொடுத்ததன் காரணமாக இப்பெயர் பெற்றிருக்கலாம் என கருதப்படுகிறது. காலப்போக்கில் மருவி **சேத்துப்பட்டு** என வந்திருக்கலாம்.
# சேத்துப்பட்டு

## வரலாறு

ஆங்கிலேய அரசுக்கும், ஐதர் அலிக்கும் இடையே நடைபெற்ற 4 போர்களில் இங்கும் நடைபெற்றுள்ளது. முதல் மைசூர் போர் ஒரு பகுதி 1769 ஆம் ஆண்டு ஆங்கில தளபதி கேரிசனுக்கும், ஐதர் அலிக்கும் சேத்துப்பட்டில் போர் நடைபெற்றது. இரண்டாம் மைசூர் போரில் ஐதர் அலிக்கும், சர் அயர்குட்டிற்கும் பல நாட்களாக இங்கு போர் நடைபெற்றதாக வரலாறு உள்ளது. மூன்றாம் மைசூர் போரின் ஒரு பகுதியும் சேத்துப்பட்டில் நடைபெற்றுள்ளது. இப்போர்களில் ஐதர் அலியின் படைகள் சேத்துப்பட்டில் உள்ள கோட்டையை அழித்ததாகவும் வரலாற்று குறிப்புகள் உள்ளது. ஆற்காடிற்கும், பாண்டிச்சேரிகற்கும் இடையே சேத்துப்பட்டு உள்ளதால் ஆற்காடு நவாப்புக்கும், பாண்டிச்சேரிக்கும் இடையே ஏற்பட்ட போக்குவரத்து சேத்துப்பட்டு வழியாக நடைபெற்றது.  
1801 ஆம் ஆண்டு ஆங்கில கிழக்கிந்திய கம்பெனி ஆற்காடு நவாப்பிடம் இருந்து வட தமிழகம் முழுவதும் கைப்பற்றியது. நிர்வாக வசதிக்காக மாவட்டங்களை அவ்வாறு உருவாக்கிய வட ஆற்காடு மாவட்டத்தில் 21 தாலுகாக்கள் இருந்தன.அவற்றில் சேத்துப்பட்டு தாலுகாவும் ஒன்று. 1856 ஆம் ஆண்டு நிர்வாக வசதிக்காக தாலுகாக்களை பிரிக்கும் போது சேத்துப்பட்டு தாலுகா நீக்கப்பட்டு சேத்துப்பட்டு தாலுகாவின் மேற்கு பகுதிகளை போளூர் தாலுகா உடனும், கிழக்கு பகுதிகளை வந்தவாசி தாலுகா உடனும் மற்றும் வடக்கு பகுதிகளை ஆரணி தாலுகா உடனும் இணைக்கப்பட்டது.
# சேத்துப்பட்டு

## பேரூராட்சியின் அமைப்பு

7.50 ச.கி.மீ. பரப்பும் , 18 பேரூராட்சி மன்ற உறுப்பினரகளையும், 69 தெருக்களையும் கொண்ட இப்பேரூராட்சி போளூர் (சட்டமன்றத் தொகுதி)க்கும் ஆரணி மக்களவைத் தொகுதிக்கும் உட்பட்டதாகும்.
# சேத்துப்பட்டு

## மக்கள் தொகை

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,745 வீடுகளும், 19,827 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 83.43% மற்றும் பாலின விகிதம் 1,000 ஆண்களுக்கு, 1029 பெண்கள் வீதம் உள்ளனர்.
# சேத்துப்பட்டு

## நிர்வாகம் மற்றும் அரசியல்

இந்நகரம் சிறப்பு நிலை பேரூராட்சியாக தரம் உயர்த்தப்பட்டு இன்று வரை செயல்பட்டு வருகிறது. சேத்துப்பட்டு நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு சிறப்பு நிலை பேரூராட்சியாகும். இந்த பேரூராட்சியில் மொத்தம் 18 வார்டுகள் உள்ளன. இந்த நகரை சேத்துப்பட்டு பேரூராட்சியின் நிர்வாகம் மூலம் தூய்மைப்படுத்துகிறது.  
| **பேரூராட்சி அதிகாரிகள்** |  |  |
| --- | --- | --- |
| தலைவர் |  |  |
| ஆணையர் |  |  |
| சட்டமன்றத் தொகுதி | போளூர் (சட்டமன்றத் தொகுதி) |  |
| போளூர் சட்டமன்ற உறுப்பினர் | '''திரு.அக்ரி.கிருஷ்ணமூர்த்தி |  |
| மக்களவைத் தொகுதி | ஆரணி மக்களவைத் தொகுதி |  |
| ஆரணி மக்களவை உறுப்பினர் | **திரு.எம்.கே. விஷ்ணு பிரசாத்** | } |
# சேத்துப்பட்டு

## நிர்வாகம் மற்றும் அரசியல்

### வருவாய் வட்டம்

திருவண்ணாமலை மாவட்டத்தில் உள்ள 12 வட்டங்களில் சேத்துப்பட்டு வட்டமும் ஒன்றாகும். இந்த வட்டம் ஆரணி வட்டத்தின் தெற்குப் பகுதிகளையும் மற்றும் போளூர் வட்டத்தின் கிழக்கு பகுதிகளையும் கொண்டு 2012 ஆம் ஆண்டு உருவாக்கப்பட்டது. இந்த வட்டத்தில் 76 வருவாய் கிராமங்களையும், 1,46,806 மக்கள் தொகையையும் கொண்டது. அதுமட்டுமில்லாமல் இந்த வட்டத்தில் சேத்துப்பட்டு பேரூராட்சி மற்றும் சேத்துப்பட்டு ஊராட்சி ஒன்றியம் ஆகியவை அமைந்துள்ளது.
# சேத்துப்பட்டு

## போக்குவரத்து

### சாலை வசதிகள்

சேத்துப்பட்டு நகரத்தை பொறுத்த வரை ஆரணி, வேலூர், ஆற்காடு மற்றும் செஞ்சி, விழுப்புரம் ஆகிய நகரங்களை இணைக்கும் **மாநில நெடுஞ்சாலை 4** உம் மற்றும் போளூர் மற்றும் வந்தவாசி, மேல்மருவத்தூர், செய்யூர், உத்திரமேரூர், சென்னை ஆகிய நகரங்களை இணைக்கும் **மாநில நெடுஞ்சாலை 115** உம் இந்நகரை கடந்து செல்கிறது.  
1. **மாநில நெடுஞ்சாலை SH4** : விழுப்புரம் - செஞ்சி - சேத்துப்பட்டு - ஆரணி - ஆற்காடு சாலை  
2. **மாநில நெடுஞ்சாலை SH115** : போளூர் - சேத்துப்பட்டு - வந்தவாசி - செய்யூர் சாலை  
3. **மாநில நெடுஞ்சாலை SH4A** : சேத்துப்பட்டு - அவலூர்பேட்டை - திருவண்ணாமலை சாலை  
4. **மாவட்ட சாலை** : சேத்துப்பட்டு - பெரணமல்லூர்- சாலை
# சேத்துப்பட்டு

## போக்குவரத்து

### பேருந்து வசதிகள்

இதனையும் காண்க:சேத்துப்பட்டு பேருந்து நிலையம்  
சேத்துப்பட்டு நகரத்தில் போக்குவரத்து நிர்வாக வசதிக்காக விழுப்புரம் - ஆரணி மாநில நெடுஞ்சாலையில் பேருந்து நிலையம் அமைக்கப்பட்டுள்ளது. இப்பேருந்து நிலையத்திலிருந்து நகரப் பேருந்துகள் மற்றும் வெளியூர் செல்லும் பேருந்துகள் இயக்கப்படுகின்றன. இந்த உள்ளூர் பேருந்து சேவைகளை தமிழ்நாடு மாநில போக்குவரத்துக் கழகத்தின் விழுப்புரம் பிரிவு வழங்குகிறது. புறநகர் பகுதிகளை இணைக்கும் வகையில் நகரப்பேருந்து சேவைகளும் பெரணமல்லூர், செஞ்சி, போளூர், தேசூர், அவலூர்பேட்டை மற்றும் ஆரணி ஆகிய நகரங்களுடன் இணைக்கப்பட்டுள்ளது.  
| ஆரணி மார்க்கமாக | ஆரணி, வேலூர், திருப்பதி, படவேடு, திருப்பத்தூர், குடியாத்தம், ஆற்காடு, இராணிப்பேட்டை, சென்னை, தி.நகர் செல்லும் பேருந்துகள் |  |
| --- | --- | --- |
| பெரிய கொழப்பலூர் மார்க்கமாக | செய்யாறு, காஞ்சிபுரம், சென்னை செல்லும் பேருந்துகள் |  |
| பெரணமல்லூர் மார்க்கமாக | பெரணமல்லூர், செய்யாறு, காஞ்சிபுரம், சென்னை, வெம்பாக்கம் செல்லும் பேருந்துகள் |  |
| வந்தவாசி மார்க்கமாக | வந்தவாசி, காஞ்சிபுரம், திருத்தணி, மேல்மருவத்தூர், செய்யூர், சென்னை, உத்திரமேரூர், தாம்பரம் செல்லும் பேருந்துகள் |  |
| தேசூர் மார்க்கமாக | தேசூர், தெள்ளாறு, புதுச்சேரி செல்லும் பேருந்துகள் |  |
| செஞ்சி மார்க்கமாக | செஞ்சி,விழுப்புரம், விருத்தாசலம், திட்டக்குடி, நாகப்பட்டினம், மயிலாடுதுறை, கும்பகோணம், தஞ்சாவூர், நன்னிலம், தூத்துக்குடி, மதுரை, திருச்சி, கடலூர், நெய்வேலி, மன்னார்குடி, சிதம்பரம் செல்லும் பேருந்துகள் |  |
| மேல்மலையனூர் மார்க்கமாக | மேல்மலையனூர், அவலூர்பேட்டை, திருவண்ணாமலை செல்லும் பேருந்துகள் |  |
| அவலூர்பேட்டை மார்க்கமாக | அவலூர்பேட்டை, திருவண்ணாமலை, செங்கம், சேலம், கிருஷ்ணகிரி, ஓசூர், பெங்களூரு செல்லும் பேருந்துகள் |  |
| தேவிகாபுரம் மார்க்கமாக | தேவிகாபுரம், போளூர், படவேடு, செங்கம், புதுப்பாளையம், மேல்சோழங்குப்பம், வில்வாரணி செல்லும் பேருந்துகள் | } |
# சேத்துப்பட்டு

## போக்குவரத்து

### இரயில் போக்குவரத்து வசதிகள்

சேத்துப்பட்டு நகரில் இரயில் சேவைகள் ஏதுமில்லை. இருந்தாலும் அருகிலுள்ள போளூர் தொடருந்து நிலையம் (26 கி.மீ.) மற்றும் ஆரணி ரயில் நிலையம் (36 கி.மீ.) ஆகிய ரயில் நிலையம் மூலம் மக்கள் பயன்படுத்தி வருகின்றனர். இங்கிருந்து திருவண்ணாமலை, வேலூர், பெங்களூரு, திருப்பதி, விழுப்புரம் ஆகிய நகரங்களுக்கு இரயில் சேவைகள் உள்ளது.
# சேத்துப்பட்டு

## கோவில்கள்

### யோகராமா திருக்கோயில்

இந்த கோயில் சேத்துப்பட்டுக்கு அருகிலுள்ள போளூர் - சென்னை சாலை நெடுங்குணம் எனுமிடத்தில் அமைந்துள்ளது. இந்து கடவுள் விஷ்ணுவுக்கு யோக ராம கோயில் அர்ப்பணிக்கப்பட்டுள்ளது. ராமர் ஒரு சின் முத்ரா தோரணையில் தனது வில் இல்லாமல் ஹனுமனின் வேத ஓதத்தைக் கேட்கவில்லை.தீர்காச்சலம் மலையின் அடிவாரத்தில் இந்த கோயில் அமைந்துள்ளது.  
இந்த கோவிலில் திருவிழா 10 நாட்கள் வெகு விமரிசையாக நடைபெறும். 7 நாள் கார் திருவிழா, 10 வது நாள் இந்திரவிமானத் திருவிழா அனைத்து சமூகங்களின் பங்களிப்புடன் பிரமாண்டமாக கொண்டாடப்படுகிறது. காணும் பொங்கல் அல்லது கானு என்று அழைக்கப்படும் பொங்கலின் இரண்டாவது நாளில், ஸ்ரீ ராமச்சந்திரா ஜெகநாதபுரம், அரசம்பட்டு, வேப்பம்பட்டு, வில்லிவனம், சேத்துபட்டு பஜார் மற்றும் பஜம்பேட்டை வழியாக செல்லும் மலையைச் சுற்றி ஊர்வலமாக எடுத்துச் செல்லப்படுகிறார். வைகாசி விசகம் (மே-ஜூன்) கருடசேவை, ஸ்ரீ கிருஷ்ண ஜெயந்தி, அனைத்து சனிக்கிழமையும், தமிழ் மற்றும் ஆங்கில புத்தாண்டு, தீபாவளி, பொங்கல் ஆகிய நல்ல நாட்களில் கூட்டமாக இருக்கும் போது மிகவும் பக்தியுடன் கொண்டாடப்படுகின்றன
# செட்டியார்பட்டி

**செட்டியார்பட்டி** (ஆங்கிலம்:Chettiarpatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம் , இராஜபாளையம் வட்டம், இராஜபாளையத்திலிருந்து 10 கி.மீ. தொலைவில் அமைந்துள்ள தேர்வுநிலை பேரூராட்சி ஆகும்.  
2011-ஆம் ஆண்டு மக்கள்தொகை கணக்கெடுப்பின்படி, இப்பேரூராட்சி 6950 வீடுகளையும், 17,520 மக்கள்தொகையையும் கொண்டது. இது 9.42 ச.கி.மீ. பரப்பும், 15 வார்டுகளும், 53 தெருக்களும் கொண்ட செட்டியார்பட்டி முதல்நிலை பேரூராட்சி இராஜபாளையம் (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.